钦定古今图书集成/明伦汇编/宫闱典/第034卷 > 武帝臧皇后
## 钦定古今图书集成/明伦汇编/宫闱典/第034卷 > 武帝臧皇后

按《宋书后妃传》，“武敬臧皇后，讳爱亲，东莞人也。祖汪，
字山甫，尚书郎。父儁，字宣乂，郡功曹。后适高祖，生会
稽宣长公主兴弟。高祖以俭正率下，后恭敬不违。及
高祖兴复晋室，居上相之重，而后器服麤素，不为亲
属请谒。义熙四年正月甲午，殂于东城，时年四十八。
追赠豫章公夫人，还葬丹徒。高祖临崩，遗诏留葬京”
师。于是备法驾迎梓宫，祔葬初宁陵。宋初，追赠儁金
紫光禄大夫，妻高密叔孙氏封永陵平乡君。儁子焘，
焘弟熹，熹子质，自有传。